Solet quauque charraire”; eth clèrgue Letourneur, predicador deth rei; eth clèrgue Frayssinous, que non ère encara ne comde, ne avesque, ne ministre, ne par e qu’amiaue ua sotana vielha sense botons ja, e eth clèrgue Keravenant, prèire de Sant German des Prats; e ath delà, eth nunci deth Papa, qu’ère alavetz monsenhor Macchi, arquevesque de Nisibis, dempús cardenau, que se distinguie peth sòn long e cogitós nas, e un aute monsenhor, que se titolaue eth clèrgue Palmieri, prelat domestic, un des sèt protonotàris participants deth Sant Sièti, canonge dera insigna basilica liberiana, avocat des sants, postulatore di santi, çò que se referís as ahèrs de canonizacion, e signifique, mès o mens, postulador o receptor de memoriaus entà un lòc enes autars; e fin finau, dus cardenaus, eth senhor dera Luzerne e eth senhor de Cl T. Eth senhor cardenau de Luzerne ère escrivan, e auec uns ans dempús er aunor de signar ath cant de Chateaubriand quauqui articles en Conservador.